open-index/open-wikipedia-markdown huggingface dataset:
Աբովյանը Արարատի բարձունքներում

**«Աբովյանը Արարատի բարձունքներում»**, ՀԽՍՀ ժողովրդական նկարիչ Էդուարդ Իսաբեկյանի 1950 թվականին ստեղծած կտավը։ Գտնվում է Հայաստանի ազգային պատկերասրահում։ Կտավի 1944 թվականին ստեղծված նախապատրաստական էսքիզային «Աբովյանը Արարատի գագաթին» տարբերակը  (1944, կտավ, յուղաներկ, 49×53, Q55423745), գտնվում է Էդուարդ Իսաբեկյան ցուցասրահում։ Արժանացել է Հանրապետական մրցանակի։

## Պատմություն
1829 թվականին Էջմիածին է ժամանում Դորպատի համալսարանի պրոֆեսոր Ֆրիդրիխ Պարրոտը՝ Արարատ լեռը բարձրանալու նպատակով։ Եփրեմ կաթողիկոսն իր քարտուղար և սինոդի թարգմանիչ Խաչատուր Աբովյանին հանձնարարում է ուղեկցել Պարրոտի արշավախմբին։ 1829 թվականի հոկտեմբերի 9-ին նրանք բարձրանում են Մեծ Մասիսի գագաթը։

## Նկարագրություն
Էդուարդ Իսաբեկյանը «Աբովյանը Արարատի բարձունքներում» կտավում պատկերել է Արարատ լեռը բարձրացած Խաչատուր Աբովյանին, Ֆրիդրիխ Պարրոտին և ծեր գյուղացուն, որոնք լեռան բարձունքից նայում են հայրենի երկրին։ Գյուղացու համար տասնամյակներ շարունակ աննվաճելի հսկա է թվացել ձյունապատ Արարատը, և այժմ նա այդ բարձունքից նայում է աշխարհին, որը մինչ այդ շատ նեղ ու փոքր էր թվում, այժմ դարձել է անսահման մեծ ու զորեղ։ Ծերունու աչքերում փայլատակում է հայրենի երկրի մինչ այդ չգիտակցված հզորության ու վեհության հպարտությունը… Դառնությամբ ու սիրով է նայում այդ նույն երկրին երիտասարդ Աբովյանը, գեղեցիկ է հայրենի երկիրը, սակայն ինչու՞ այնքան դառն է կյանքը այնտեղ։

Իսաբեկյանի պատկերած Արարատի բարձունքը դառնում է յուրատիպ խորհրդանիշ՝ մարդկային մտքի բարձունքի խորհրդանիշ, որտեղից ծնվում են հայրենի երկրի ճակատագրի հանդեպ նոր խոհեր, զգացմունքներ, հույզեր, որոնք պայքարի են կոչում։

## Ծանոթագրություններ

## Արտաքին հղումներ
*Էդուարդ Իսաբեկյանի պաշտոնական կայքը

Կատեգորիա:1950 նկարներ
Կատեգորիա:Էդուարդ Իսաբեկյանի նկարներ
Կատեգորիա:Հայաստանի ազգային պատկերասրահի նկարներ
Մարկուս Լյուպերց

**Մարկուս Լյուպերց** (, ), գերմանացի քանդակագործ, նեոէքսպրեսիոնիզմի ներկայացուցիչ։

## Կենսագրություն
Սովորել է Կրեֆելդում և Դյուսելդորֆում։ Աշխատել է Արևմտյան Բեռլինում, այնուհետև Ֆլորենցիայում, դասավանդել է Կարլսրուեում և Դյուսելդորֆում։ 1988-2009 թվականներին եղել է Դյուսելդորֆի գեղարվեստի ակադեմիայի ռեկտորը։ Պլանավորում է Պոտսդամում ստեղծել սեփական գեղարվեստական ակադեմիա։

## Ստեղծագործություն
Պատկանում է «Նոր վայրիներ» խմբին։ 1970 թվականին Մաքս Բեքմանի ազդեցության ներքո իրականացրել է աշխատանքների շարք նրա ստեղծագործություններով ոգեշնչված։ 1980 թվականին  կատարել է աշխատանքների շարք նվիրված Օրփեոսին և Ֆրանցիսկ Ասսիզեցուն, քանդակներ ոգեշնչված Նիկոլա Պուսենի և Ժան Բատիստ Կամիլ Կորոյի գործերով։  Աշխատել է որպես թատերական նկարիչ, գրել է բանաստեղծություններ, հանդես եկել որպես ջազային դաշնակահար, համագործակցել է Դուրս Գրյունբայնի հետ։  2003 թվականից հրատարակում է գրական-գեղարվեստական ամսագիր «Կինը և կատուն» (գերմ.) անվանումով, որը թարգմանվում է իտալերեն և ֆրանսերեն։

մինի|Ընկած զինվոր, Բեռլին, 1994

## Ցուցահանդեսներ
Առաջին հետահայաց ցուցահանդեսը բացվել է 1977 թվականին Համբուրգում։

## Գրականություն
* Gohr S. Markus Lüpertz. Barcelona: Ediciones Polígrafa; New York: D.A.P., 2001
* Маркус Люперц // 100 художников XX века. Екатеринбург: Урал ЛТД, 1999.

## Ծանոթագրություններ

## Արտաքին հղումներ
* Маркус Люперц: художник-дьявол и последний немецкий денди // DW. 03.12.2009
* Мокроусов А. Ректор-провокатор // Ведомости. 3 июня 2010. № 100.
* Реутова К. Маркус Люперц: Последний денди немецкого арта // Germania-online.ru. 26.03.2014
* Ստեղծագործությունները աշխարհի թանգարաններում

Կատեգորիա:Գերմանացի քանդակագործներ
Կատեգորիա:Գերմանացի նկարիչներ
Կատեգորիա:Գերմանացի լուսանկարիչներ
Կատեգորիա:Գերմանացի արվեստագետներ
Կատեգորիա:Բեռլինի գեղարվեստի ակադեմիայի անդամներ
Դավիթ Աբրահամովիչ

**Դավիթ Աբրահամովիչ** (, ), հայկական ծագմամբ ավստրո-հունգարացի և լեհ քաղաքական գործիչ, մեկենաս, Գալիցիայում հարուստ հողատեր։

Լեհ դրամատուրգ Ադոլֆ Աբրահամովիչի ավագ եղբայրն է։

Դավիթ Աբրահամովիչը խմբագրել է լեհական գյուղատնտեսական «Rolnik» ամսագիրը։ Իր միջոցներով Լվովում հիմնադրել է որբանոց։

1863 թվականին ընտրվել է Գալիցիայի սեյմում, իսկ 1875 թվականին՝ ռեյխսրատում, որտեղ պատկանել է լեհական ակումբի պահպանողական-ագրարային թևին։

1898 թվականին Աբրահամովիչն ընտրվել է ռեյխսրատի վիցե-պրեզիդենտ, 1897 թվականին՝ նախագահ։

Աջակցել է Կազիմիր Բադենիի կառավարությանը՝ ակտիվորեն ճնշելով գերմանացիների ընդդիմությունները և սառնասրտորեն ընդունելով իրեն հասցեագրված վիրավորանքները։ Նրա գործունության և աջակցության արդյունքում դեպուտատների պալատում ընդունվել է նոր կանոնակարգ, որի արդյունքում նախագահին իրավունք էր տրվում երեք օրվա ընթացքում պատգամավորին հեռացնել պառլամենտից՝ ըստ անհրաժեշտության դիմելով ոստիկանությանը։ Ռեյխսրատում վերջինիս ընդունումը վրդովմունքի մեծ ալիք բարձրացրեց։ 1897 թվականի դեկտեմբերին Բադենիի կառավարության անկումից մի քանի օր անց Դավիթ Աբրահամովիչը հրաժարվեց նախագահական լիազորություններից, որը մեկ ամսի էլ չէր կրել։

Հետագայում դարձել է Գալիցիայի հարցերով նախարար, իսկ Լեհաստանից անկախություն ստանալուց հետո մասնակցել է սահմանադրական սեյմին։

Հիմնադրել է «Աբրահամովիչների բուրսան» (հոգևոր դպրոց կամ նրա հանրակացարանը XVIII և XIX դարերում), որն աղքատ պատանիների դպրոց էր։ Այդ նպատակով, ինչպես նաև Վավելի վերակառուցված Թագավորական ամրոցի համար արվեստի ստեղծագործությունների ձեռքբերման համար տրամադրել է ողջ կարողությունը։

1905 թվականցի Լվովում ապրել է Դորոշենկո փողոցի № 17 տանը։

Թաղվել է Լվովի Լիչակովսկի գերեզմանոցում։

1930-1946 թվականներին Լվովում եղել է Աբրահամովիչների փողոց՝ ի պատիվ Ադոլֆ և Դավիթ Աբրահամովիչների։

## Աղբյուրներ
* Հայ Հանրագիտակ, Հ. Մկրտիչ Վարդ. Պոտուրեան, 1938, Պուքրէշ, Հատոր Ա., էջ 28։
* 

## Ծանոթագրություններ

## Գրականություն
* „Kto był kim w Drugiej Rzeczypospolitej” pod red. Jacka M. Majchrowskiego. Warszawa 1994

Կատեգորիա:Լեհահայ քաղաքական գործիչներ
Կատեգորիա:Հայերը Լվովում
Ֆրիդրիխ Վիլհելմ ֆոն Շադով

**Ֆրիդրիխ Վիլհելմ ֆոն Շադով** (, ), գերմանացի նկարիչ։

Նազարեթցիներ խմբի ներկայացուցիչ Պետեր ֆոն Կորնելիուսի հետ համատեղ հիմնել են Դյուսելդորֆի գեղարվեստական դպրոցը։

## Կենսագրություն
Ֆրիդրիխ Վիլհելմ Շադովը քանդակագործ Յոհան Գոդֆրիդ Շադովի որդին է։ 20 տարեկանում  Ֆրիդրիխ Վիլհելմն ընդունվում է Բեռլինի գեղարվեստի ակադեմիա և այնտեղ սովորում է Ֆրիդրիխ Գեորգ Վեյչի  և Կարլ Վիլհելմ Վախի մոտ։ 1806 թվականին Շադովի Յուլիա Ցելտերի դիմանկարը մասնակցում է  խոշոր ակադեմիական ցուցահանդեսի։ Կարլ Ֆրիդրիխ Ցելտերի աղջիկը դիմանկարում  ներկայացել է սուրբ Սեսիլիայի կերպարով, Ջոն Ֆլակսմանի ոճով։ 1806-1807 թվականներին Շադովը ծառայության մեջ էր գտնվում պրուսական բանակում։

Հաջողությամբ  ավարտելով ակադեմիան` Ֆրիդրիխ Վիլհելմն եղբոր` քանդակագործ Ռուդոլֆ Շադովի հետ մեկնում է Իտալիա։ Այստեղ նա ծանոթանում է դանիացի քանդակագործ Բերտել Տորվալդսենի հետ, իսկ նրա միջոցով մտնում է Կարոլինա ֆոն Գումբոլդտի շուրջը համախմբված նկարիչների շրջանակի մեջ։ Նազարեթցիներ Պետեր ֆոն Կորնելիուսի, Ֆրիդրիխ Օվերբեկի, Ֆիլիպ Ֆեյտի և Կարլ Վիլհելմ Բախի ստեղծագործությունները Շադովի վրա մեծ տպավորություն գործեց, և նա 1813 թվականին որոշեց միանալ այդ խմբին։

1814 թվականին Ֆրիդրիխ Օվերբեկի ազդեցության տակ Շադովը կաթոլիկություն է ընդունում։ Հռոմում եղած ժամանակ Շադովը առավելապես նկարում էր կրոնական թեմաներով մոնումենտալ կտավներ դասական-ակադեմիական ոճով։ 1816-1818 թվականներին Կորնելիուսի, Օվերբեկի և Ֆեյտի հետ միասին Շադովը մասնակցում է Բարտոլդի առանձնատան ձևավորմանը։ 1819 թվականի ամռանը Կարլ Ֆրիդրիխ Շինկելի խնդրանքով Շադովը վերադառնում է Բեռլին, որտեղ Բեռլինյան գեղարվեստի ակադեմիայում ստանում է դոցենտի կոչում։

1820 թվականին Շադովն ամուսնանում է պալատական բժիշկ Իոհան Գոտլիբ ֆոն Գրոշկի դստեր` Շարլոտա ֆոն Գրոշկի հետ։ Ամուսնությունից ծնվում է աղջիկը` Սոֆիան, որը հետագայում դառնում է Ռիխարդ Գազենկլեվերի կինը, և որդին` Յոհան Գոտֆրիդ Ռուդոլֆ Շադովը, որը հետագայում  դառնում է պրուսական բանակի գեներալ-լեյտենանտ։

1822-1825 թվականներին Շադովը Բեռլինում ղեկավարում էր մեծ արվեստանոց, որտեղ թագավորի հովանավորությամբ սովորում էին բազմաթիվ աշակերտներ։ 1825 թվականի վերջին Շադովը փակում է արվեստանոցը և պաշտամունքի հարցերով պրուսական նախարար Կարլ ֆոն Շտեյնցում Ալտենշտեյնի կողմից նշանակվում Դյուսելդորֆի գեղարվեստի ակադեմիայի տնօրեն փոխարինելով Պետեր ֆոն Կորնելիուսին։ Մի քանի տարի անց Դյուսելդորֆ են ժամանում նրա մի շարք տաղանդավոր աշակերտներ, որոնցից էին  Էդուարդ Բենդեմանը, Թեոդոր Գիլդերբրանդտը, Յուլիուս Հյուբները, Ֆրանց Իտենբախը, Հենրիխ Հոֆմանը, Կարլ Ֆրիդրիխը Լեսինգը և Կարլ Ֆերդինանդ Զոն, որը զգալիորեն նպաստում է Դյուսելդորֆյան գեղարվեստի դպրոցի կայացմանը։

1857 թվականին իր ծննդյան 69- ամյակի նախօրեին Շադովը ծանր հարված ստացավ, որից նա չկարողացավ վերականգնվել։ Երկու տարի անց Շադովը վայր դրեց իր բոլոր լիազորությունները և հեռացավ հասարակական կյանքից։

## Գրականություն
* Hübner, Schadow und seine Schule (Bonn, 1869).

## Ծանոթագրություններ

Կատեգորիա:Գերմանացի նկարիչներ
Էդուարդ Մյորիկե

**Էդուարդ Մյորիկե** (, ), գերմանացի ռոմանտիկ քնարերգու-բանաստեղծ, արձակագիր, թարգմանիչ։

## Կենսագրություն
Էդուարդ Մյորիկեն ծնվել է Լյուդվիգսբուրգում, բժշկի ընտանիքում։ Սովորել է տեղի լատինական դպրոցում, ապա՝ Շտուտգարտի գիմնազիայում։ 1818 թվականին ընդունվել է Բադ-Ուրախի հոգևոր սեմինարիա, 1822-1826 թվականներին աստվածաբանություն է ուսանել Թյուբինգենի համալսարանում։ Ուսանողական տարիներին և հետագայում տարբեր վայրերում եղել է սարկավագ, քահանա, հոգևոր առաջնորդի տեղապահ՝ ծառայելով եկեղեցուն, միաժամանակ ապրել է աշխարհիկ կյանքով։ Բացի եկեղեցական սաղմոսները, գրել է քնարական ստեղծագործություններ։ Հրատարակվել են Մյորիկեի բանաստեղծությունների գրքեր, բազմաթիվ արձակ ստեղծագործություններ։ 1851 թվականին Մյորիկեն ամուսնացել է և թողել եկեղեցին, զբաղվել մանկավարժությամբ, դասավանդել է Շտուտգարտի Սուրբ Կատարինայի օրիորդաց գիմնազիայում, ապա՝ համալսարանում, որտեղ նրան շնորհվել է պատվավոր դոկտորի կոչում։ 1855  թվականին Մյորիկեն դարձել է Շտուտգարտի արքունի խորհրդական։ 1866 թվականին թողել է մանկավարժական և հասարակական գործունեությունը։

Մյորիկեի բանաստեղծությունների հիման վրա երաժշտություններ են գրել  Ռոբերտ Շումանը, Յոհաննես Բրամսը, Հուգո Վոլֆը, Հանս Պֆիցները, Մաքս Ռեգերը, Ռոբերտ Ֆրանցը, Հյուգո Դիստլերը և այլք։

## Ծանոթագրություններ

## Արտաքին հղումներ
* 
* Poetry of Eduard Mörike in English Translation - Charles L. Cingolani 
* 

Կատեգորիա:Գերմանացի բանաստեղծներ
Կատեգորիա:Թյուբինհեմի համալսարանի շրջանավարտներ
Կատեգորիա:Գերմանացի արձակագիրներ
Կատեգորիա:Գերմանացի թարգմանիչներ
Կատեգորիա:Գերմանալեզու բանաստեղծներ
Կատեգորիա:Գերմանացի մանկավարժներ
Կատեգորիա:Գերմանացի վիպասաններ
Կատեգորիա:Գերմանացի գրողներ
Կատեգորիա:Գերմանացի աստվածաբաններ
Կատեգորիա:Անձինք նամականիշերի վրա
Կարմեն Օրտիս

**Կարմեն Միլագրոս Օրտիս** (, ), ամերիկացի իրավաբան, ԱՄՆ Մասաչուսեթսի դատական օկրուգի դաշնային դատախազ։

## Կենսագրություն
Կարմեն Միլագրոս Օրտիսը ծնվել է Նյու Յորքում, պուերտոռիկացի ծնողների ընտանիքում, մեծացել է Արևելյան Հարլեմում։ Օրտիսն ասել է, որ մանուկ հասակում, երբ հեռուստատեսությամբ դիտում էր Պերի Մեյսոնին, նա իրեն ոգեշնչում էր դառնալու փաստաբան։ 1974 թվականին ավարտել է Սուրբ Ագնես դպրոցը, 1978 թվականին Ադելֆի համալսարանից ստացել է Բիզնես կառավարման բակալավրի աստիճան։ Այդ տարիների ընթացքում աշխատել է իր ընտանիքի նվերների խանութում։ 1981 թվականին ավարտել է Ջորջ Վաշինգտոն համալսարանի իրավաբանական դպրոցը։ 1980 թվականի ամռանը Էրիկ Հոլդերի հետ միասին պրակտիկա է անցել ԱՄՆ արդարադատության դեպարտամենտի հանրային ինտեգրացման հատվածում։ Հարվարդի համալսարանի պրոֆեսոր, Ուոթերգեյթյան նախկին դատախազ և նախկին գլխավոր դատախազի տեղակալ Ֆիլիպ Հեյմանի հետ միասին Գվատեմալայում աշխատել է դատական բարեփոխումների ուղղությամբ։

Նա աշխատել է «Մորիսսի և գործընկերներ» ընկերության փաստաբան, այնուհետև եղել է Միդլսեքս օկրուգի (Մասսաչուսեթս) օկրուգային դատախազի օգնական և ԱՄՆ դաշնային դատախազի օգնական։ 2009 թվականին նախագահ Բարաք Օբաման Օրտիսին նշանակում է Մասաչուսեթս դատական օկրուգի ԱՄՆ դաշնային դատախազ։ Նա դարձավ առաջին լատինաամերիկացի կինն այդ պաշտոնում։ 2011 թվականին «The Boston Globe» թերթը Օրտիսին անվանեց  «տարվա բոստոնցի»։ 2012 թվականին «Boston» ամսագիրը նրան շնորհեց երրորդ տեղը հիսուն ամենահզոր բոստոնցիների ցուցակում։

2011 թվականից Օրտիսը մեղադրանք ներկայացրեց ծրագրավորող Աարոն Շվարցի դեմ JSTOR կազմակերպության կայքից անօրինական ձևով գիտական հոդվածներ ներբեռնելու համար։ Չնայած այն բանին, որ JSTOR կազմակերպությունը հրաժարվեց Շվարցի դեմ ներկայացված հայցից, Օրտիսը չփակեց գործը և հայտարարեց «Գողությունը, գողություն է, կարևոր չէ դուք համակարգիչ եք օգտագործել, թե լինգ, գողացել եք փաստաթղթեր, տվյալներ կամ դոլարներ» (Stealing is stealing, whether you use a computer command or a crowbar, and whether you take documents, data or dollars): 2013 թվականի հունվարին Շվարցի ինքնասպանությունը, լրագրող Դեն Քեննեդիի հավաստմամբ, զզվանքի ալիք առաջացրեց (a wave of revulsion) Օրտիսի նկատմամբ։ Սպիտակ տան կայքում ստորագրահավաք սկսվեց Օրտիսին իր պաշտոնից ազատելու վերաբերյալ։

## Ծանոթագրություններ

## Արտաքին հղումներ
* United States Attorney Carmen M. Ortiz. US Attorney’s Office — District of Massachusetts

Կատեգորիա:Ամերիկացի դատախազներ
Կատեգորիա:Ամերիկացի իրավաբաններ
Կատեգորիա:Ամերիկացի կանայք
Կատեգորիա:Ամերիկացի փաստաբաններ
Արտանուջ (գետ)

**Արտանուջ**, *Արդանուշսու, Արդանուջսու, Արտանուշ, Արտունուջսու, Կյարջեթ, Կղարջք*, գետակ Թուրքիայի արևելքում Ճորոխ գետի ավազանում, Իմերխևի գետի ձախակողմյան վտակը։ Վերջինիս մեջ է թափվում Արտանուջ քաղաքից մոտ 9 կմ հյուսիս-արևմուտք։

Գետը լեռնային է, արագահոս ու փրփրալից։ Ջրահավաք ավազանն անտառապատ է։ Հոսող գետերն են Գիլաշեն, Դիակարմուջ և Արավետ։

## Ծանոթագրություններ

Կատեգորիա:Արդվինի մարզի գետեր
Կատեգորիա:Իմերխև գետի վտակներ
Անահիտ Սահակյան

**Անահիտ Արամայիսի Սահակյան** (ծննդյան անունը՝ **Հրածին Սահակյան**, ), հայ երգչուհի։

## Կենսագրություն
Անահիտ Սահակյանը ծնվել է 1963 թվականի փետրվարի 8-ին, Ախուրյանի շրջանի Հովիտ գյուղում։ 1981 թվականին ավարտել է Ախուրյանի թիվ 1 միջնակարգ դպրոցը և երաժշտական դպրոցի դաշնամուրային բաժինը։ Գյումրիի Լ. Մադոյանի անվան ժողովրդական գործիքների անսամբլում եղել է երգչուհի։ 1981-1984 թվականներին սովորել է Գյումրիի Ք. Կարա-Մուրզայի անվան երաժշտական ուսումնարանի դաշնամուրային բաժնում, 1989-1994 թվականներին` Երևանի Կոմիտասի անվան պետական կոնսերվատորիայի ժողովրդական երգի բաժնում (Հովհաննես Բադալյանի դասարան)։ 2006 թվականին ավարտել է կոնսերվատորիայի ասպիրանտուրան` ժողովրդական երգեցողություն մասնագիտությամբ։ 1995-1996 թվականներին եղել է ՀՀ ազգային ռադիոյի Արամ Մերանգուլյանի անվան ժողովրդական գործիքների անսամբլի երգչուհի, 1996-1998 թվականներին՝ Կոմիտասի անվան կամերային երաժշտության տան մենակատար։

1996 թվականին կոմպոզիտոր Գևորգ Մանասյանի հետ ստեղծել է «Վարպետներ» համույթը, որի շրջանակներում ժողովրդական և դասական գործիքների համադրությամբ և համերգային ծրագրերով հանդես է եկել բազմաթիվ բեմերում։ 2000 թվականին Կոմիտասի անվան կամերային երաժշտության տանը հանդես է եկել «Երգն է կյանքիս ուղեկիցը» մենահամերգով։ 2006 թվականին «Երգիս թևերով» համերգային ծրագիրը նվիրել է Գյումրի քաղաքի վերածննդին։

2017 թվականին արժանացել է ՀՀ «Մովսես Խորենացի» մեդալի։

## Ձայնասկավառակներ
* «Այս մեկն էլ ներիր»
* «Սիրված երգերի շարք»
* «Սրտիս ձայնը»
* «Սիրո մեղեդի»

## Պարգևներ
* «Գյումրվա վարպետ» ոսկե կրծքանշան
* Մովսես Խորենացու մեդալ, 2017

## Ծանոթագրություններ

Կատեգորիա:Երևանի Կոմիտասի անվան պետական կոնսերվատորիայի շրջանավարտներ
Կատեգորիա:Հայ երգչուհիներ
Կատեգորիա:Մովսես Խորենացու մեդալակիրներ
Չվերադարձան (կտավ)

**«Չվերադարձան»** 1964, 1965, 1968-1970 թվականներ, ՀԽՍՀ ժողովրդական նկարիչ Էդուարդ Իսաբեկյանի «Չվերադարձան» (1964, 1965, 1968-1970 թվականներ) վերնագրով կտավներն արված են մի քանի տարբերակներով։

**«Չվերադարձան. 1945 թվական»** տարբերակում բնանկարի խստաշունչ վեհությունը, ծավալաձևերի կտրուկ, բյուրեղանման անցումներն ընդգծված են լուսաստվերային հակադրություններով, երկնքի թանձր կապույտի հագեցվածությամբ։ Արտահայտչականությանը մեծապես նպաստում է նաև հարթապատկերային մոդելավորումը, ֆիգուրատիվ սլացիկությունն ու ծեր կնոջ զուսպ, ընդհանրացված պրոֆիլային դիրքը։ Երիտասարդ աղջկա ներկայությունը տրամադրության ընդհանրության ու իմաստային հակադրության յուրօրինակ դրսևորում է, որպես կյանքի շարունակելիության, գալիքի գաղափար։

Աշխատանքը գտնվում է Հայաստանի ազգային պատկերասրահում։

**«Չվերադարձան. էսքիզ. 1965»**, այստեղ Իսաբեկյանը գտել է իրեն յուրահատուկ լիրիկա-դրամատիկական մոտիվը, որով դրսևորել է իր խոհերն ու ապրումները Երկրորդ համաշխարհային պատերազմի զոհերի նկատմամբ։ Էսքիզում տան շեմին լակոնիկ պատկերված են երկու կին` ծեր և երիտասարդ։ Նրանք անհույս սպասում են նրանց, որոնք իրենց կյանքն են զոհել ուրիշների երջանկության համար։ Շուրջը փռված է լեռնաստանի գեղատեսիլ բնությունը, որի հանգած նուրբ գույներն ասես «երգում են» թախծոտ ու վեհապանծ մի երգ զոհված հերոսների մասին։

Աշխատանքը գտնվում է Հայաստանի ազգային պատկերասրահում։ Արժանացել է Հանրապետական մրցանակի։

## Ծանոթագրություններ

## Արտաքին հղումներ
* Էդուարդ Իսաբեկյանի պաշտոնական կայքը

Կատեգորիա:Էդուարդ Իսաբեկյանի նկարներ
Կատեգորիա:Կանայք կտավներում
Կրեյվեն քոթեջ

**Կրեյվեն քոթեջ** (), ֆուտբոլային մարզադաշտ Լոնդոնի, Ֆուլհեմ շրջանում։ Հիմնադրվել է 1896 թվականին։ Տնային խաղերը անցկացվում են «Ֆուլհեմ» ֆուտբոլային ակումբի կողմից։ Մարզադաշտը տեղավորում է 25.678 հանդիսատես։  Այն համարվում է Անգլիայի պատմական ամենաարժեքավոր մարզադաշտերից մեկը։

## Պատմություն

Նախքան Կրեյվեն քոթեջը, Ֆուլհեմը երկար ժամանակ փնտրում էր մարզադաշտ, դրանք միայն տասն էին։ Մարզադաշտը գտնվում է Աննա Բոլեյնի նախկին որսի տարածքում։ Մարզադաշտը վերակառուցվել էր, քանի որ այն նախկինում նախատեսված էր կրոկետ խաղալու համար։ Սկզբում տրիբունաները եղել են փայտից, իսկ դաշտը սարսապելի որակի էր։ Նա օգնեց Լեյչ մարզադաշտի զարգացմանը, որը 1906 թվականին օգնել է կառուցել նոր տրիբունա,որն էլ  անվանվեց թիմի նախկին ավագն` Դ. Հեյնսայի անունով։ Տրիբունայի հետևում կանգնեցվեց Հեյնսի հուշարձանը։
Ճարտարապետը մարզադաշտի փոքրիկ անկյունում կառուցեց  տաղավար, որն այսօր ճարտարապետական արժեք է ներկայացնում։ 2004 թվականին Ֆուլհեմը ժամանակավորապես հեռացավ մարզադաշտի վերակառուցման ընթացքում և տեղափոխվեց Լոֆթուս Ռոուդ, որտեղ ներկայումս ելույթ են ունենում Քուինս Պարկ Ռեյնջերսը։
Ավելի վաղ խաղերի միջին հաճախությունը կազմում էր մոտ 50 հազար հանդիսատես, հիմա չի գերազանցում 25 հազարը։ Ամենահավատարիմ և ակտիվ երկրպագուները տեղակայված են «Հեմմի» տրիբունայում, որը համարվում է «երգող տրիբունա»։ Վերևում գտնվող տանիքը կառուցվել է նախկին խաղացող Ալան Մալերիի գումարով։
«Ռիվերսայդ» տրիբունան գտնվում է Թեմզայի ափին, որը կառուցվել է 1972 թվականին։
Տրիբունաների անկյունների միջև գտնվող տաղավարներ՝ «Պուտնի Էնդ»-ը և «Հեմմի»-ն օգտագործվում են տարբեր ակումբների հանդիպումների և խորհրդակցությունների համար։ Նախկինում այն օգտագործվել է սորպես հանդերձարան խաղացողների համար։ Մյուս տաղավարում կա կորպորատիվ արկղեր։

## Ռեկորդներ
### Ֆուլհեմի հանդիպումների միջին հաճախումը
* 1997/98: 9,004                                   մինի|Մարզադաշտի տեսարանը վերևից
* 1998/99: 11,387                  
* 1999/00: 13,092                                                                                            
* 2000/01: 14,985               մինի|Մարզադաշտը ներսից
* 2001/02: 19,389
* *2002/03: 16,707 (խաղացել են Լոֆտուս Ռոունդում)*
* *2003/04: 16,342 (խաղացել են Լոֆտուս Ռոունդում)*
* 2004/05: 19,838
* 2005/06: 20,654
* 2006/07: 22,279
* 2007/08: 23,774
* 2008/09: 24,343
* 2009/10: 23,909
* 2010/11: 25,043
* 2011/12: 25,293

## Աղբյուրներ
* Стадион Крэйвен Коттедж на сайте allstadiums.ru
* Наша лондонская дача  

Կատեգորիա:Անգլիայի ֆուտբոլային մարզադաշտեր
Քեֆ անողի քեֆը չի պակասի (հեքիաթ)

**Քեֆ անողի քեֆը չի պակասի**,  հայ գրող Հովհաննես Թումանյանի հեքիաթներից։

## Սյուժե

Հեքիաթը պատմում է մի թագավորի՝ Հարուն ալ Ռաշիդի մասին։ Մի անգամ թագավորը քայլում է փողոցով և մի տուն է տեսնում. մտնում է ներս, տեսնում է՝ տանը քեֆ են անում, ինքն էլ միանում է նրանց։ Այդ տան տիրոջ անունը Հասան էր։ Թագավորն իմանում է, որ Հասանը փինաչի է և շատ է զարմանում, թե ինչպես է այդ աղքատ մարդն այդքան ուրախ։ Թագավորը հրամայում է, որ փինաչությունն արգելվի, սակայն Հասանը շարունակում էր քեֆ անել։ Դրանից հետո նա արգելում է այն բոլոր գործերը, որոնցով Հասանը զբաղվում էր։ Մի անգամ թագավորը հրամայում է, որ Հասանին բերեն իր մոտ և կանգնեցնեն դռան առջև։ Նրան մի պողպատյա թուր են տալիս և պահում են այդտեղ մինչև երեկո։ Այդ երեկո էլ Հասանը քեֆ է անում։ Թագավորը դերվիշի շորերով այցելում է նրան և իմանում, որ պողպատյա թուրը վաճառել է և տեղը փայտից թուր է դրել։ 
Հեքիաթի վերջում թագավորը բացահայտում է իր անձը և Հասանին շատ փող է տալիս։

## Կերպարներ

* Հարուն ալ Ռաշիդ, թագավոր, որ հեքիաթի մի մասում փոխակերպվում է դերվիշի 
* Հասան
* Երաժիշտներ
* Պալատականներ

## Ծանոթագրություններ

## Արտաքին հղումներ

* Քեֆ անողին քեֆ չի պակսիլ
* Քեֆ անողին, քեֆ չի պակսի (բեմադրություն)

Կատեգորիա:Հեքիաթներ
Կատեգորիա:Հովհաննես Թումանյանի հեքիաթներ
Ձայն համշենական

**«Ձայն համշենական»**, հայագիտական ամսաթերթ, որը հիմնականում հրապարակում է համշենահայերի և Համշեն հայաբնակ շրջանին առնչվող հոդվածներ։ Հրատարակվում է «Համշեն» հայրենակցական-բարեգործական հասարակական կազմակերպության կողմից 2004 թվականից ընդհատումներով։ Թերթում հրապարակվում են ինչպես հայերենով, այնպես էլ ռուսերենով հոդվածներ։ Թերթի գլխավոր խմբագիրն ու պատասխանատուն Սերգեյ Վարդանյանն է։ Ունի 1000 օրինակ տպաքանակ։

## Տես նաև
* Համշենահայեր 
* Համշեն

## Ծանոթագրություններ

## Արտաքին հղումներ
* «Ձայն համշենական» ամսաթերթի 2004-2017 թվականների հրատարակված համարներն առցանց տարբերակով:

Կատեգորիա:Հայաստանի ամսագրեր
Կատեգորիա:Հայկական մշակութային պարբերականներ
Կատեգորիա:Հայկական հայագիտական պարբերականներ
Կատեգորիա:Հայկական հասարակական պարբերականներ
Կատեգորիա:Հայերեն և ռուսերեն ամսագրեր
Ալֆրեդ Գարսիա

**Ալֆրեդ Գարսիա** (, ), իսպանացի երգիչ։ Նա ազգային ճանաչում ձեռք բերեց, երբ մասնակցեց Operación Triunfo իններորդ մրցույթին, որտեղ նա գրավեց չորրորդ տեղը։ Ալֆրեդը ներկայացրեց Իսպանիան Եվրատեսիլ 2018 երգի մրցույթում Tu canción երգով, զբաղեցնելով 23-րդ հորիզոնականը

## Վաղ կյանք
Գարսիան ծնվել է 1997 թվականի մարտի 14-ին Կատալոնիայի Էլ Պրատ դը Լոբրեգատ քաղաքում։ Նա սկսեց զբաղվել վոկալով և երաժշտությամբ յոթ տարեկան հասակից։ Գարսիան ինքնուս սովորել է կիթառ և թմբուկ նվագել։ Նա ստացել է երաժշտական կրթություն Unió Filharmònica del Prat - ում :

Գարսիան սովորել է աուդիովիզուալ հաղորդակցության բաժնում, ինչպես նաև երաժշտության և ջազի բարձրագույն բաժնում՝ երեք տարի։ Սովորել է նաև Բարսելոնայի երաժշտական դպրոց Taller de Músics-ում։

## Կարիերա
Հինգ տարիների ընթացքում Գարսիան թողարկեց Beginning կոչվող ալբոմը։ 17 տարեկանում, La Capsa-ի երաժշտական նախագծի շնորհիվ, նա գրել է իր առաջին սինգլը She Looks So Beautiful, որը գրվել է իր և արգենտինացի երաժիշտ Էստեբան Գարսիայի կողմից։ Հաղթող է ճանաչվել Բարսելոնայի Cara B փառատոնում։ Գարսիան նաև թողարկել է երաժշտական կարճամետրաժ ֆիլմ A Free Christmas Story վերնագրով։

2016 թվականին Գարսիան մասնակցեց La Voz շոուի չորրորդ եթերաշրջանին, որը The Voice համաշխարհային ճանաչում ունեցող երաժշտական նախագծի իսպանական տարբերակն։ Նա կույր լսումների ժամանակ կատարեց Ջոն Մեյերի Waiting on the World to Change երգը, սակայն մարզիչներից ոչ մեկը այդպես էլ չպտտվեց։ 2016 թվականին Գարսիան թողարկեց Inblack (Volume One) կոչվող ձայնասկավառակը։

Ավելի ուշ պարզ դարձավ, որ հենց Գարսիան կներկայացնի Իսպանիան Եվրատեսիլ 2018 երգի մրցույթում Tu canción երգով։

## Սկավառակագրություն
### Ալբոմներ

### Սինգլեր

### Ընտրված սինգլեր Operación Triunfo 2017-ից

## Ծանոթագրություններ

## Արտաքին հղումներ
*YouTube channel

Կատեգորիա:21-րդ դարի երգիչներ
Կատեգորիա:Եվրատեսիլ երգի մրցույթի մասնակիցներ
Կատեգորիա:Իսպանացի երգիչներ
Կատեգորիա:Իսպանացի փոփ երգիչներ
Կատեգորիա:Փոփ երգիչներ
SuRie (երգչուհի)

**Սուսաննա Մարի Կորկ** (), բրիտանացի երգչուհի (առավել հայտնի է որպես SuRie): Նա է ներկայացրել Մեծ Բրիտանիան Եվրատեսիլ 2018 երգի մրցույթում։

## Սկավառակագրություն
### Ալբոմ

### Ընդլայնված

### Սինգլեր

## Ծանոթագրություններ

## Արտաքին հղումներ
*

Կատեգորիա:Ապրող անձինք
Կատեգորիա:Բեմական կեղծանուններ
Կատեգորիա:Բրիտանացի երգիչներ
Կատեգորիա:Բրիտանացի երգչուհիներ
Կատեգորիա:Մեծ Բրիտանիայի մասնակիցները Եվրատեսիլ երգի մրցույթում
Իսպանիան 1936 ձմեռային օլիմպիական խաղերում

1936 թվականին Գարմիշ-Պարտենկիրխենում (Գերմանիա) կայացած **[[Ձմեռային Օլիմպիական խաղեր 1936|ձմեռային Օլիմպիական խաղերում]]** **[[Իսպանիա]]ն** առաջին անգամ մասնակցել է Օլիմպիական խաղերին և ոչ մի մեդալ չի նվաճել։ Ներկայացել է 2 մարզաձևերով։ Խաղերին մասնակցել են 6 մարզիկներ, որոնցից 4-ը տղամարդ և 2 կին։

## Լեռնադահուկային սպորտ
;Կանայք

## Դահուկային երկրամարտ
;Տղամարդիկ

## Արտաքին հղումներ
*
* Olympic Winter Games 1936, full results by sports-reference.com 

Կատեգորիա:1936 սպորտում
Կատեգորիա:Իսպանիան օլիմպիական խաղերում
Իսպանիան 1948 ձմեռային օլիմպիական խաղերում

1948 թվականին Սանկտ Մորիցում (Շվեյցարիա) կայացած **[[Ձմեռային Օլիմպիական խաղեր 19348|ձմեռային Օլիմպիական խաղերում]]** **[[Իսպանիա]]ն** երկրորդ անգամ մասնակցել է Օլիմպիական խաղերին և ոչ մի մեդալ չի նվաճել։ Խաղերին մասնակցել են 6 մարզիկներ (բոլորը տղամարդիկ)։

## Լեռնադահուկային սպորտ
;Տղամարդիկ

**Տղմարդկանց համատեղ**

Այս մրցույթի ռառիթափային մասը տեղի ունեցավ զառիթափային լեռնադահուկային սպորտի գլխավոր մեդալի մրցույթի հետ։ Երկու մրցույթների համար պայքարող մարզիկների համար օգտագործվել է նույն ժամանակահատվածը (տես վերը բերված աղյուսակը)։ Սլալոմ մրցույթի մասն անցկացվել է սլալոմ դահուկների հիմնական մեդալի մրցույթից  առանձին (ստորև բերված աղյուսակում)։

## Արտաքին հղումներ
*
* Olympic Winter Games 1948, full results by sports-reference.com 

Կատեգորիա:1948 սպորտում
Կատեգորիա:Իսպանիան օլիմպիական խաղերում
Իննովկենտիոս III (հակապապ)

**Իննովկենտիոս III** (, ), Հռոմի Կաթոլիկ եկեղեցու հակապապ, որը կառավարել է 1179-1180 թվականներին։ Աշխարհիկ անունը՝ Լանդո Դի Սեցա։ Ալեքսանդր III պապի կառավարման ժամանակաշրջանի չորս հակապապերից վերջինն էր։

## Կենսագրություն
Իննովկենտիոս III պապը սերում է գերմանական ծագում ունեցող ընտանիքից։ 1179 թվականի սեպտեմբերի 29-ին մի խումբ ընդդիմադիրներ, որոնք չէին ընդունում Ալեքսանդր III պապին, Լանդո դի Սեցեին ընտրում են պապ։ Նա հաստատվում է Հռոմից ոչ հեռու մի փոքր ամրոցում, որը ստացել էր իր եղբորից՝ Վիկտոր IV հակապապից։ Ընտրությունից մի քանի ամիս անց նա հրաժարվում է գահից և 1180 թվականին մահանում է Լա-Կավա վանքում։

## Ընտրություն
1179 թվականին Ալեքսանդր III պապի թշնամիները ստիպում են նրան փախչել Հռոմից։ Սակայն շատ եվրոպական երկրներ որպես պապ ընդունում էին նրան, իսկ նորընտիր՝ Իննովկենտիոս III-ին սատարում էր Ֆրիդրիխ I Բարբարոսա կայսրը։

Հռոմում նրա աջակիցները եղել են հռոմեական հզոր Տուսկուլում ընտանիքները, ովքեր նաև աջակցում էին նախորդ երկու հակապապերին ՝Վիկտոր IV-ին և նրա հաջորդ Պասքալիս III-ին։ Վերջինիս եղբայրը՝ Վիկտոր IV-ը, Լանդոյին տալիս է մի ամրոց Պալոմբարայում, որպեսզի այնտեղ նա պաշտպանվի Ալեքսանդր III-ի կողմնակիցներից։ Մի քանի ամիս անց կարդինալ Հուգոն կաշառելով պահակներին՝ ներխուժում է ամրոց։ Իննովկենտիոս III-ն ու նրա կողմնակիցները փակվում են Լա Կավա վանքում 1180 թվականին։

## Տես նաև
* Հռոմի պապերի ու հակապապերի ցանկ
* Հակապապ

## Արտաքին հղումներ
*
Մերի (փիղ)

**Մերի** (**Մեծ Մերի**, , **Մեծ Մերի** , հայտնի է, որպես **Մարդասպան Մերի**, ), ամերիկյան Սփարքս եղբայրների () կրկեսում ելույթ ունեցող  ասիական փիղ, որին մահապատժի են ենթարկել մարդ սպանելու համար։ Նրա մահը երբեմն ներկայացվում է, որպես 20-րդ դարի սկզբի կրկեսի կենդանիների հետ դաժան վերաբերմունքի օրինակ։

## Ռեդ Էլդրիջի սպանություն
1916 թվականի սեպտեմբերի 12-ին Սփարքս եղբայրների կրկեսը ժամանել է Թեննեսի նահանգի Քինգսպորտ քաղաք։ Նրանք ելույթների համար բերել են 30-ամյա էգ փիղ Մերիին։ Մերիին խնամել է ոմն Ռեդ Էլդրիջ, որը կրկեսային միջավայրում նոր մարդ էր և կենդանիների վարվելու փորձ չուներ։ Ելույթներից մեկից առաջ Ռեդը փղի ականջը կեռով ծակել է, որ ստիպի բեմ դուրս գալ։ Մերին ջղայնացած կնճիթով բռնել է իր նեղացնողին, գետին շպրտել, տրորել ու սպանել։ Խուճապ է առաջացել։ Սկսել են փղի վրա կրակել, բայց միջին տրամաչափի գնդակները չեն սպանել նրան։ Փղին դժվարությամբ են կանգնեցրել։ Տեղական շերիֆ Հիքմանը «ձերբակալել է» փղին և փակել քաղաքային բանտին կից վանդակում։ Հարևան քաղաքի բնակիչները իմանալով իրողությունը, հայտարարել են, որ չեն ընդունի կրկեսին իրենց քաղաքներում, քանի դեռ փիղը ողջ է։

Փաստացի հաստատված է, որ Մերին միայն մեկ հոգու է սպանել, բայց մարդկանց մեջ շրջանառվում էր, որ նա սպանել է երեքին, հաճախ էլ ութ զոհի մասին են խոսել։

## Մահապատիժ
Հասարակության ճնշման տակ Սփարքս եղբայրներ կրկեսի տերերը որոշում են կայացրել և միջադեպի հաջորդ օրը, ամբոխի աչքի առաջ, Մերիին կախել են երկաթգծի ամբարձիչ կռունկից։ Հավաքված է եղել 5000 մարդ։ Շղթան որից կախել են 5 տոննանոց կենդանուն, չի դիմացել ծանրությանը և կտրվել է։ Մերին ընկել և կոտրել է ազդրը։ Նրան կախել են նորից։ Նրան թաղել են մահապատժի վայրից ոչ հեռու։

Չնայած տարածված լուսանկարի իսկությունը կասկածի տակ է դրել «Argosy» ամսագիրը, բայց դեպքի ժամանակ արված այլ լուսանկարներ հաստատում են մահապատժի իսկությունը։

## Ծանոթագրություններ

Կատեգորիա:Հայտնի փղեր
Լա Լիգա 1957-58

**[[Լա Լիգա]], 1957-1958** թվականների հերթական 26-րդ մրցաշրջանը, որը սկսվել է 1957 թվականի սեպտեմբերի 15-ին և ավարտվել 1958 թվականի մայիսի 4-ին։ Մրցաշրջանի արդյունքում հաղթել է Ռեալ Մադրիդը, ինչը նրա 6-րդ չեմպիոնությունն էր։

## Ակումբներ և տեղագրություն

## Լիգայի աղյուսակ

## [[Պիչիչի մրցանակ]]

## Արտաքին հղումներ
* LFP վեբկայք
## Ծանոթագրություններ

Կատեգորիա:Լա Լիգայի մրցաշրջաններ
Կատեգորիա:1956 ֆուտբոլում
Կատեգորիա:1957 ֆուտբոլում
Կարոլինա Ռուիս Կաստիլյո

**Կարոլինա Վերոնիկա Ռուիս Կաստիլյո** (, ),  իսպանացի լեռնադահուկորդուհի։ 2002, 2006, 2010, 2014 թվականներին ձմեռային օլիմպիական խաղերի Իսպանիայի հավաքականի անդամ։ Աշխարհի գավաթի 1-ին փուլի հաղթող։

## Կենսագրություն
Կարոլինա Ռուիս Կաստիլյոն ծնվել է 1981 թվականին Չիլիի Օսորնո քաղաքում։ Իսպանիան ներկայացրել է չորս ձմեռային օլիմպիական խաղերում և աշխարհի ութ առաջնություններում։ Կարոլինան ծնողների հետ Իսպանիա է տեղափոխվել ծնվելուց մի քանի շաբաթ հետո, մասնավորապես Սիեռա Նևադայում (Գրանադա)։ Մրցել է նաև եվրոպական գավաթի համար և աշխարհի պատանեկան առաջնություններում, որտեղ նվաճել է երկու մեդալ։

Աշխարհի գավաթ առաջին անգամ շահել է 2013 թվականի լեռնադահուկային առաջնությունում Մերիբելում, Ֆրանսիա։

## Աշխարհի գավաթի խաղարկության արդյունքներ
### Եզրափակչի լավագույն տասը
* 1 հաղթանակ – (1 Արագընթաց վայրէջք (ԱՎ)) 
* 2 հարթակ – (1 ԱՎ, 1 գեր սլալոմ) 
* 14 լավագույն տասնյակ – (9 ԱՎ, 4 ԳՍ, 1 ԳՍ) 

### Մրցաշրջանի վիճակագրություն

## Օլիմպիական արդյունքներ [[Պատկեր:Olympic rings.svg|50px]]

## Ծանոթագրություններ

## Արտաքին հղումներ
* FIS-ski.com  – Carolina Ruiz Castillo – World Cup Սեզոն standings
* Ski-db.com – results – Carolina Ruiz Castillo
* Salomon Racing.com  – team – alpine skiing – Carolina Ruiz Castillo
*  **

Կատեգորիա:Իսպանացի լեռնադահուկորդներ
Կատեգորիա:Իսպանացի օլիմպիական մարզիկներ
Անտոնիո Անդուար Արրոյո

**Անտոնիո Անդուար Արրոյո** (), պարալիմպիկ մարզիկ Իսպանիայից, որը հիմնականում մրցում է F46 վազքուղու և դաշտային միջոցառումներին։

## Կենսագրություն
Անտոնիոն ծնվել է 1978 թվականի մայիսի 5-ին Իսպանիայի Սյուդադ Ռեալ քաղաքում։ Նա  ունի ֆիզիկական հաշմանդամություն, հաշմանդամություն, որը ազդում է մեկ ձեռքի և մեկ ոտքի վրա։ Նրա հաշմանդամությունը այնպիսին է, որ երբ նա քայլում է, շատ ժամանակ դուք չեք ասի, որ նա հաշմանդամ է։

Երբ նա 20 տարեկան էր, Անդուարը մոտոցիկլետով դժբախտ պատահարի մասնակից է դառնում, որի պատճառով նա մեկ տարի գամվում է սայլակին։ Մոտոցիկլային վթարից վերականգնումը պահանջում էր 15 վիրահատություն ձեռքի վրա և 11-ը՝ ոտքի վրա։ 2012 թվականին նա ապրում էր Կամպելյոյում, Ալիկանտե, և պրոֆեսիոնալ մարզիկ էր։ Երբ նա դեռ չէր զբաղվում սպորտով, նա աշխատում է իր ընտանեկան բիզնեսում որպես սննդագետ, որը ճկունություն է հաղորդում վերապատրաստման ժամանակացույցին։

## Մարզական կարիերա
Անդուարը F46 մրցակից է։ Նա սկսել է ատլետիկայով զբաղվել 16 տարեկան հասակից։

Անդուարը մրցել էՆոր Զելանդիայի Քրայսչըրչ քաղաքում անցկացված 2011 թվականի IPC-ի Ատլետիկայի աշխարհի առաջնությունում, որտեղ նա F46 թռիչքի մրցաշարում զբաղեցրել է հինգերորդ հորիզոնականը։ 2012 թվականին նա ստացել է ատլետների համար նախատեսված ADO 6,000 եվրո կրթաթոշակ և 2500 եվրո կրթաթոշակ՝որպես մարզիչ։ Հայրենի քաղաքում ֆինանսական աջակցության բացակայությունը բերեց 2012 թվականին այլ վայրում  հանդես գալուն։ Հաշվի առնելով այդ իրավիճակը, նա խոսեց քաղաքային խորհրդի առաջ ՝բողոքելով տեղական ռեսուրսների բացակայությունից։ Նա մասնակցել է 2012 թվականին Լոնդոնում անցկացվող Ամառային Պարալիմպիկ խաղերին, որտեղ նա զբաղեցրել է 8-րդ հորիզոնականը F46 եռակի թռիչքի մրցաշարում։ Նրա եզրափակչի թռիչքը մրցաշրջանի լավագույն հեռավորությունն էր։ Նա իսպանացի երկու մասնակիցներից մեկն էր Սյուդադ Ռեալից, ով մրցում էր Լոնդոնում։ Լոնդոնյան խաղերից վերադառնալուց հետո իր հայրենի քաղաքի քաղաքապետարանում նրա պատվին արարողություն է տեղի ունեցել։ Դրան մասնակցել էր նաև քաղաքապետը։

2013 թվականի հուլիսին Անտոնիոն մասնակցել էր նաև 2013 թվականի IPC Ատլետիկայի Աշխարհի Առաջնությանը։

## Ծանոթագրություններ

Կատեգորիա:1978 ծնունդներ
Կատեգորիա:Ապրող անձինք
Կատեգորիա:Իսպանացի մարզիկներ
Գորգանց

**Գորգանց**, գյուղ պատմական Տայքում, իսկ ապա Արևմտյան Հայաստանում, Էրզրումի վիլայեթի Կիսկիմի գավառակում։ Մտնում էր Խոտորջրի գյուղախմբի մեջ։ Գտնվում էր Մոխրակույտ Վերին գյուղի մոտ, բարձունքի վրա։

## Բնակչություն
1915 թվականին ուներ 25 տուն՝ 130 հայ բնակչով։

## Պատմամշակութային կառույցներ
Գորգանցն ուներ Ս. Աստվածածին անունով եկեղեցի։

## Տես նաև
* Էրզրումի նահանգի հայաբնակ բնակավայրեր

## Ծանոթագրություններ

## Աղբյուրներ
* «Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
* Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն

Կատեգորիա:Արևմտյան Հայաստանի գյուղեր
Գնոմեոն և Ջուլիետը (մուլտֆիլմ)

«**Գնոմեոն և Ջուլիետը**» (), լիամետրաժ համակարգչային անիմացիոն ֆիլմ ըստ Վիլյամ Շեքսպիրի «Ռոմեո և Ջուլիետ» պիեսի։ Ֆիլմի պրեմիերան ԱՄՆ-ում և Մեծ Բրիտանիաում կայացել է 2011 թվականի փետրվարի 11-ին, իսկ Ռուսաստանում` 6 օր անց։ Ֆիլմը տարիքային սահմանափակում չունի։

## Սյուժե
Վիլյամ Շեքսպիրի ողբերգության կատակերգական մշակումն է, որտեղ միմյանց դեմ պայքարում են այգու թզուկների ընտանիքները։ Իրադարձությունները տեղի են ունենում Շեքսպիրի հայրենքիում։ Պարոն Կապուլետի և տիկին Մոնտեքյուի մեջ առաջանում է մրցակցություն։ Երկուսն էլ այգեգործության մեծ երկրպագուներ են։ Նրանց այգիները լի են գիպսե թզուկների կերպարներով, և հենց մարդիկ նրանց չեն տեսնում, նրանք կենդանանում են և շարունակում իրենց տերերի թշնամանքը։ Կարմիր թղուկները կարմիր այգուց են, իսկ կապույտները` կապույտ այգուց։ Շեքսպիրի պիեսում ավարտը ողբերգական է, իսկ այս ֆիլմը երջանիկ ավարտ ունի։

## Հնչյունավորում

### Դրվագներում
* Դիոդիմ Վինոգրադով
* Օլգա Զուբկովա
* Միխայիլ Լուկաշով
* Միխայիլ Տիխոնով
* Դանիլ Շեբլանով

## Սաունդթրեք
* Կոմպոզիտոր և երգերի կատարող. Էլթոն Ջոն
* Երգերի տեքստ. Բերնի Տոպին, Էլթոն Ջոնի երգերի մեծ մասի հեղինակ
* Երաժշտական թեմա. Ջեյմս Նյուտթն Հովարդ

## Ծանոթագրություններ

## Արտաքին հղումներ
* «Գնոմեո և Ջուլիետ»-ի պաշտոնական կայք 
* Ֆիլմը imbd.com կայքում
* Անդրադարձ «Նոր հայացք»-ում

Կատեգորիա:2010-ականների անգլերեն ֆիլմեր
Կատեգորիա:2010-ականների բրիտանական ֆիլմեր
Կատեգորիա:2010-ականների ռոմանտիկ կինոկատակերգություններ
Կատեգորիա:2011 մուլտֆիլմեր
Կատեգորիա:3D մուլտֆիլմեր
Կատեգորիա:Ամերիկյան եռաչափ ֆիլմեր
Կատեգորիա:Ամերիկյան մուլտֆիլմեր
Կատեգորիա:Ամերիկյան ռոմանտիկ կինոկատակերգություններ
Կատեգորիա:Ամերիկյան ֆենտեզի արկածային ֆիլմեր
Կատեգորիա:Ամերիկյան ֆենտեզի կինոկատակերգություններ
Կատեգորիա:Բրիտանական մուլտֆիլմեր
Կատեգորիա:Լիամետրաժ անիմացիոն ֆիլմեր
Կատեգորիա:Համակարգչային անիմացիոն ֆիլմեր
Կատեգորիա:Ռոմեո և Ջուլիետ
Կատեգորիա:Ֆիլմեր, որոնց գործողությունները տեղի են ունենում Անգլիայում
Սուրբծննդյան տոնածառին սպասող երեխաները (նկար)

**«Սուրբծննդյան տոնածառին սպասող երեխաները»** (), 19-րդ դարի գերմանացի նկարիչ, Դյուսելդորֆյան դպրոցի վարպետ Ֆերդինանդ Թեոդոր Հիլդեբրանդտի նկարներից։ Այս ստեղծագործությունը հեղինակը վրձնել է 1840 թվականին։ Յուղաներկով կտավի չափերն են 100 × 90 սմ։ «Սուրբծննդյան տոնածառին սպասող երեխաները» ստեղծագործությունն այսօր պահպանվում և ցուցադրվում է Էրմիտաժում (Սանկտ Պետերբուրգ, Ռուսաստան)։

## Նկարագիր
«Սուրբծննդյան տոնածառին սպասող երեխաները» ստեղծագործությունում նկարի հեղինակը՝ Ֆերդինանդ Թեոդոր Հիլդեբրանդտը պատկերել է երեխաների։ Նրանք դեպի սենյակ տանող գոցված դռների մոտ սպասողական վիճակում կանգնած են։ Դռներից անդին սուրբծննդյան տոնածառն է, որի տակ իրենց են սպասում տոնական նվերները։ Կտավում պատկերված է նաև երիտասարդ մի կին՝ նորածին երեխայի հետ, որը զրուցում է փոքրիկ աղջնակի հետ։ Վերջինս ցուցամատով ցույց է տալիս փակված դռները։ Ստեղծագործության աջ կողմի ներքևում հեղինակի ստորագրությունն է և ստեղծման տարեթիվը՝ «*Th. Hildebrandt 1840*»:

## Պատմություն
«Սուրբծննդյան տոնածառին սպասող երեխաները» ստեղծագործությունը Ֆերդինանդ Թեոդոր Հիլդեբրանդտին պատվիրել է մեծ իշխան Ալեքսանդր Նիկոլաևիչը՝ Ռուսաստանի ապագա կայսր Ալեքսանդր II-ը, երբ գտնվում էր գերմանական Դյուսելդորֆ քաղաքում՝ նկարչի արվեստանոցում 1839 թվականին։ Նկարիչը սկսում է նկարել կտավը և, արդեն 1840 թվականին այն ցուցադրության է ներկայացվում Բեռլինում։ Դրանից հետո «Սուրբծննդյան տոնածառին սպասող երեխաները» կտավն ուղարկվում է Սանկտ Պետերբուրգ։ Նկարի համար հեղինակին վճարում են 1500 թալեր։ Սկզբնական շրջանում այս կտավը գտնվել է Գատչինյան պալատում։ Ժամանակակիցների մոտ մեծ հիացմունք է առաջացրել այն։ «Գեղարվեստական թերթ»-ում այս կտավի մասին արտահայտվել են հետևյալ կերպ.
1929-ից 1934 թվականը ԽՍՀՄ կառավարությունը վաճառքի հանեց Էրմիտաժի հավաքածուից արվեստի որոշակի գործեր։ Վաճառքի ներկայացված կտավներն ուղարկվեցին «Անտիկվարիատ»-ի գրասենյակ։ Դրանց թվում էր նաև «Սուրբծննդյան տոնածառին սպասող երեխաները» ստեղծագործությունը։ Սակայան որոշում կայացվեց ու 1931 թվականին այս կտավը հետ ուղարկվեց Պետական Էրմիտաժ։ 2014 թվականի ավարտից ցայսօր կտավը պահպանվում և ցուցադրվում է Գլխավոր շտաբում՝ սրահ 342-ում։

## Ծանոթագրություններ

Կատեգորիա:1840 նկարներ
Կատեգորիա:Ֆերդինանդ Հիլդեբրանդտի նկարներ
Կատեգորիա:Գերմանիայի արվեստ
Կատեգորիա:Էրմիտաժի նկարներ
Իսպանիան 2014 ձմեռային օլիմպիական խաղերում

**[[Իսպանիա]]ն** մասնակցել է 2014 թվականի Ձմեռային օպիմպիական խաղերին, որը տեղի է ունեցել 2014 թվականի փետրվարի 7-ից 23-ը Սոչիում, Ռուսաստան։ 20 հոգանող ատլետներից կազմված թիմը պաշտոնապես հայտարարվել էր 2014 թվականի հունվարի 21-ին։

## Լեռնադահուկային սպորտ

2013 թվականի դեկտեմբերի 30-ին հրապարակված քվոտայի հատկացմանը համաձայն` Իսպանիան յոթ մարզիկ ունի որակավորում։ Վերջնական թիմը հայտարարվել է 2014 թվականի հունվարի 21-ին։

## Երկամարտ

Իսպանիան ներկայացրել են 1 տղամարդ և 1 կին․

## Մրցարշավի դահուկներ

2013 թվականի դեկտեմբերի 30-ին հրապարակված քվոտայի հատկացմանը համաձայն` Իսպանիան երեք մարզիկ ունի որակավորում. Վերջնական թիմը հայտարարվել է 2014 թվականի հունվարի 21-ին.

;Երկար հեռավորություն

;Կարճ հեռավորություն 

## Գեղասահք

Իսպանիան ձեռք է բերել հետևալ քվոտային տեղերը. թիմը բաղկացած է աշխարհի 2013 թվականի Գեղասահքի աշխարհի առաջնության բրոնզե մեդալակիր Խավիեր Ֆերնանդեսից և ևս երկու աթլետներից։

## Ծանոթագրություններ

Կատեգորիա:2014 սպորտում
Կատեգորիա:Իսպանիան օլիմպիական խաղերում
2+1

**Վաղն ամեն ինչ կսկվի նորից** (), ռեժիսոր Հյուգո Ժելենի ֆրանսիա-բրիտանական կատակերգություն, որը 2013 թվականին մեքսիկական «Հրահանգներ չեն առաջարկվել» ֆիլմի վերաթողարկումն է։

## Սյուժե
Գործողությունները սկսվում են Ֆրանսիայի ծովափին։ Գլխավոր հերոսը վայելում է կյանքը՝ համատեղելով հանգիստը և աշխատանքը։ Առավոտյան նրան արթնացնում են զբոսանավում, որտեղ նա աշխատում է, և տալիս են 3 ամսական մի աղջնակի և ասում, որ աղջիկը նրանն է։ Ստանալով տաքսիի վճարը կինը անհետանում է։ Արդյունքում Սամուելը մեկնում է Լոնդոն՝ փնտրելու երեխայի մորը։ Մետրոյում նա հանդիպում է մի պրոդյուսերի, ով հրավիրում է նրան աշխատելու որպես կասկադյոր։ Չգտնելով երեխայի մորը՝ նա ընդունում է պրոդյուսերի առաջարկը։ 4 տարեկան հասակում աղջիկը հիվանդանում է և բուժումը չի կարողանում օգնել։ Սամուելի և Գլորիայի՝ Սամուելի դստեր կյանքում նորից հայտնվում է մայրը՝ Քրիստինը։ Նա ցանկանում էր աղջկան վերցնել և տանել ԱՄՆ՝ իր նոր զուգընկերոջ հետ։ Պարտվելով խնամակալության դատը՝ Քրիստինը պահանջում է ԴՆԹ թեստ կատարել, որը ապացուցում է, որ Գլորիան Սամուելի դուստրը չէ։ Օդանավակայանի ճանապարհին դեպի ԱՄՆ Գլորիան դուրս է փախչում տաքսիից և մնում է Սամուելի մոտ։ Նրանք տեղափոխվում են Սամուելի ծննդավայր՝ Ֆրանսիա, որտեղ էլ տեղափոխվում է նաև մայրը։ Երկու շաբաթ անց Գլորիան մահանում է։

## Դերերում
* Օմար Սի — Սամուել
* Քլեմենս Պոեզի — Քրիստին
* Անտուան Բերտրան — Բերնի
* Էշլի Ուոլթերս — Լոուել
* Գլորիա Քոլսթոն — Գլորիա
* Քլեմենտին Սելարիե — Սամանտա
* Աննա Քոթիս — Միս Ափլեթոն
* Ռալֆ ֆոն Բլյումենտալ — Թոմ
* Բեն Հոումվուդ — Տնօրենի օգնական

## Սաունդթրեք

## Մարքեթինգ
Թրեյլերը համացանցում է հայտնվել 2016 թվականի հոկտեմբերի 17-ին։

## Ծանոթագրություններ

Կատեգորիա:2010-ականների ֆրանսիական ֆիլմեր
Կատեգորիա:2016 ֆիլմեր
Կատեգորիա:Բրիտանական դրամա ֆիլմեր
Կատեգորիա:Լոնդոնում նկարահանված ֆիլմեր
Կատեգորիա:Ֆրանսերեն ֆիլմեր
Կատեգորիա:Ֆրանսիական դրամա ֆիլմեր
Կատեգորիա:Ֆրանսիական ֆիլմեր
Կատեգորիա:2010-ականների ֆրանսերեն ֆիլմեր
Սառա Մարտինես Պունտերո

**Սառա Մարտինես Պունտերո** (), իսպանացի պարալիմպիկ խաղերի մասնակից, որը հիմնականում մրցում է F12 մրցաշարին և դաշտային միջոցառումներին։

## Կենսագրություն
Մարտինեսը ծնվել է 1990 թվականի փետրվարի 26-ին Մադրիդում, Իսպանիա, և ունի մասնակի տեսողություն։ 2012 թվականին նա ապրել էր Մադրիդում։

## Մարզական կարիերա
Մարտինեսը հիմնականում մրցում է F12 մրցաշարում և դաշտային միջոցառումների կատեգորիաներում, և ներկայացնում է Մադրիդը իսպանական ազգային մրցաշարերում։

Մարտինեսը մրցել է իսպանական ազգային ատլետիկայի առաջնությունում, որտեղ նա առաջինն է ավարտել կանանց տեսողական խանգարումներով երկար ցատկը։ 2011 թվականին Բասաուրիում անցկացվող թեթև ատլետիկայի առաջնությունում նա 5,40 մետր հեռավարությունով այն առաջինն է ավարտել։ Նա 2011 թվականին մասնակցել է Վալենսիայում անցկացվող Իսպանական ազգային ադապտացիոն ատլետիկայի առաջնությանը։ Նա մասնակցել է 2011 թվականի IPC-ի Ատլետիկայի աշխարհի առաջնությանը, որը տեղի է ունցել Նոր Զելանդիայում գտնվող Քրայսչըրչ քաղաքում, որը երկարատև թռիչքով ավարտել է չորրորդը, և յոթերորդ `100 մետրով։ 2012 թվականին նա ստացել է ADOP 6000 եվրո մարզիկի կրթաթոշակ և 2500 եվրո մարզչական կրթաթոշակ։ Լոնդոնյան խաղերի մեկնարկի նախաշեմին նա Լոնդոնում մի շարք այլ տեսողական հաշմանդամություն ունեցող իսպանացի մարզիկների հետ մարզվել է, որոնք Լոգրոնյոյից էին։ 
2013 թվականի մարտին Իսպանական Պարալիմպիկ առաջնությունում նա 2013 IPC Ատլետիկայի Աշխարհի առաջնությունում 100 մետր հետավարության համար Սառան որակավորվել է։ Նա մասնակցել է 2013 Basauriko Probak առաջնությանը։ 2013 թվականի մայիսին նա մրցել է Իսպանիայի ազգային առաջնությունում, որտեղ նա երկար ցատկում վաստակել է ոսկե մեդալ։ 2013 թվականի հուլիսին նա մասնակցել է 2013 IPC թեթև ատլետիկայի Աշխարհի Առաջնությանը։

### Պարալիմպիկ խաղեր
Մարտինեսը մրցել է 100 մետրանոց և երկար անցուղիներով 2004 թվականի Ամառային Պարալիմպիկ խաղերում, 2008 թվականի Ամառային Պարալիմպիկ խաղերում և 2012 թվականի Ամառային Պարալիմպիկ խաղերում։

## Ծանոթագրություններ

Կատեգորիա:Իսպանացի մարզիկներ
Ռաուլ Դիաս Օրտին

**Ռաուլ Դիաս Օրտին** (), իսպանացի դարպասապահ, որը ներկայացնում էր Իսպանիան, որպես անդամ, Իսպանիայի ազգային 5-ակի ֆուտբոլային թիմը, 2012 թվականի Ամառային Պարալիմպիկ խաղերի ժամանակ բրոնզե մեդալակիր։

## Կենսագրություն
Դիասը ծնվել է 1980 թվականի օգոստոսի 11-ին Մուրսիայում, Իսպանիա։ 2012 թվականի հոկտեմբերին Մալիի Սան Անտոնիո կաթոլիկ համալսարանում (UCAM) տուրք մատուցվեց տեղական մարզական պարալիմպիկ և օլիմպիական մրցակիցների համար, որին ներկար էր նաև Դիասը՝ որպես հյուր։

## 5-ակի ֆուտբոլ
Դիասը Իսպանիայի կազմում խաղացել է 2010 թվականի Աշխարհի առաջնությունում, որտեղ իր թիմը Չինաստանին հաղթելուց հետո նվաճեց արծաթե մեդալ, որպեսզի եզրափակիչ գնալու համար որակավորում ստանա՝ նախքան Բրազիլիա գնալը։ 2011 թվականին Եվրոպայի առաջնությունում մրցում էր նրա թիմը, որը զբաղեցրեց երկրորդ հորիզոնականը։ Նա Մուրսիայի հավաքականի երեք մասնակիցներից մեկն էր
: Դիասը մասնակցում էր 2012 թվականի Ամառային Պարալիմպիկ խաղերին որպես դարպասապահ։ Այս խաղը նրա համար առաջինն էր։ Նրա թիմը վերադարձավ բրոնզե մեդալով։ Հավաքականը պատրաստվում էր լոնդոնյան խաղերին մարզական ճամբարում, որը տեղակայված էր Հերեֆորդում։

2013 թվականի հունիսին Դիասը Իսպանիայի ազգային առաջնությունում Մուրենսայի թիմի դարպասապահ էր։

ԴիասըԻսպանիայի հավաքականի կազմում էր, որը հաղթել էր 2013 թվականի Եվրոպայի առաջնությունում՝ եզրափակչում հաղթելով Ֆրանսիայի հավաքականին։

## Ծանոթագրություններ

## Արտաքին հղումներ
* 

Կատեգորիա:1980 ծնունդներ
Կատեգորիա:Ապրող անձինք
Կատեգորիա:Իսպանացի տղամարդ ֆուտբոլիստներ
Կատեգորիա:Տղամարդկանց ֆուտբոլի դարպասապահներ
Կախարդական սփռոցը (հեքիաթ)

**Կախարդական սփռոցը**, հայկական ժողովրդական հեքիաթ։

## Սյուժե

Հեքիաթը պատմում է մի թագավորի մասին, որն ունենում է 3 որդի։ Նրանցից ամենախելացին փոքր եղբայրն է լինում։ Հայրը մի անգամ ասում է փոքր տղային, որ ուզում է նրանց ամուսնացնել։ Տղան միայն ասում է, որ 3 աղջիկներն էլ պետք է լինեն մի տնից։ Թագավորը ծառաներից Վեզիրին վերցնում է, նրանք շատ են փնտրում, բայց ոչ մի տեղ չեն գտնում։ Թագավորն առաջարկում է գնալ Ստամբուլ քաղաք։ Այստեղ նրանք այցելում են տեղի թագավորի մոտ. նրանց ուտելիք են մատուցում այս թագավորի 3 աղջիկները։ Թագավորը այդ երեք աղջիկներին նշանում է և հետ վերադառնում իրենց քաղաք։ Մի ամիս անց նրանք գնում են հարսներին բերելու։ Փոքր տղան, որ տանն է մնում, պատվիրում է ճանապարհին հանդիպած Կարմիր բլուրի մոտ չկանգնել։ Սակայն նրան չեն լսում և հանդիպում են վիշապի։ Վերջինս որպես փրկագին պահանջում է փոքր տղային, իսկ հարսին պահում է որպես գրավ։
Վիշապը փոքր տղայից որպես փրկագին պահանջում է Չինմաչին թագավորի աղջկան։ Ճանապարհվելուց առաջ նրան մի սփռոց է տալիս, որը նրան շատ է օգնում և փրկում դժվար իրավիճակներում։ Նա տարբեր դժվարություններ ու խոչընդոտներ հաղթահարելով հասնում է թագավորի պալատ։ Չինմաչին թագավորն այնպիսի հանձնարարություններ էր տալիս, որ ոչ ոք չէր կարողանում կատարել։ իսկ ով չէր կատարում հանձնարարությունները, թագավորը նրան սպանում էր։ 
Տղան բոլոր հանձնարարությունները կատարում է` իր մոտ եղած կախարդական իրերի շնորհիվ։ 
Ի վերջո, բոլոր հանձնարարությունները կատարելուց հետո թագավորը նրան է տալիս իր աղջկան։ 
Վիշապը, տեսնելով աղջկան, դառնում է երիտասարդ տղա, ով պարզվում է, Չինմաչին թագավորի տղան էր։

## Կերպարներ
* Թագավոր
* Մեծ տղա 
* Փոքր տղա
* Միջնեկ տղա
* Վեզիր
* Վիշապ, հետագայում դառնում է թագավորի տղան
* Չինմաչինի թագավոր
* Թագավորի աղջիկ
* Մրջյուններ
* Պառավ տատիկ
* Կապիկներ
* Ձիեր
* Վիշապներ

## Ծանոթագրություններ

## Արտաքին հղումներ

* Կախարդական սփռոցը

Կատեգորիա:Հեքիաթներ
Բակլան (հեքիաթ)

**Բակլան**, ֆրանսիական ժողովրդական հեքիաթ։

## Սյուժե
Հեքիաթը պատմում է մի աղքատ ծերուկի մասին, որը ոչինչ չուներ, բացի մեկ բակլայից։ Նա ցանում է բակլան և ցանկանում էր, որ այն շուտ աճի և իրեն հասցնի դրախտ` հաց ուզելու։ Ծերուկը  հաջորդ օրը տեսնում է, որ բակլան մեծացել է։ Բակլանը գնալով մեծանում է, իսկ ծերուկը` ավելի ուրախանում։ Նա շատ էր լսել սուրբ Պետրոսի մասին և ցանկանում է տեսնել նրան։ Բակլան արդեն բավականաչափ մեծ էր, և ծերուկը  պետք է ճանապարհ ընկներ դեպի երկինք։ Մագլցելով հասնում է դրախտի դռներին և տեսնում մի մարդ։ Իսկ այդ մարդը սուրբ Պետրոսն է լինում. նա  տեսնելով ծերուկի անօգնական վիճակը, նրան մի ձի է տալիս, որը կարող էր կատարել նրա ցանկությունները։ Ծերուկը բակլայով ցած է իջնում, տեսնում գետնին թափված  մի կույտ էքյու (ֆրանսիական փող)։ Մարդիկ, իմանալով այս պատմությունը, փոխում են իշուկին, և ծերուկը կրկին աղքատանում է։ Հաջորդ անգամ Սուրբ Պետրոսը նրան մի սփռոց է տալիս, որը նրան ուտելիք կտար։ Սփռոցը կրկին գողանում են։ Երրորդ անգամ Սուրբ Պետրոսը նրան մի դագանակ է տալիս, որը հարվածում է իր տիրոջը։ Դագանակի միջոցով ծերուկը հետ է ստանում իր սփռոցը և էշը։

## Կերպարներ
* Ծերուկ
* Նրա կինը
* Սուրբ Պետրոս
* Պանդոկի աշխատող
* Նրա կինը

## Այլ հեքիաթներում
Նմանատիպ սյուժեով և նման վերնագրով («Բակլան մինչև երկինք») գոյություն ունի լատիշական ժողովրդական հեքիաթ։ Այստեղ ևս բակլան օգնում է հերոսներին հասնել երկինք և ցանկություններ հայտնել։

## Ծանոթագրություններ

## Արտաքին հղումներ
* Боб. сказка

Կատեգորիա:Հեքիաթներ
Անգուրի Ռայս

**Անգուրի  Ռայս** (, ), ավստրալիացի դերասանուհի, հայտնի՝ «Այդ հաշված ժամերը»  (Ռոուզի դերում) և «Փառքի տղաները» (Խոլլիի դերում) ֆիլմերում մարմնավորած դերերով։

## Մանկության տարիներ
Ռաիսև ծնվել է Մելբուրնում, հայրը հայտնի ռեժիսոր Ջերեմի Ռայսոնն է, իսկ մայրը բանաստեղծուհի Կետի Ռայսան։ Հինգ տարի անընդմեջ նա ապրել է Պերթում, իսկ հետո որոշ ժամանակ Գերմանիայի Մյունխեն քաղաքում մինչև ընտանիքը նորից կվերադառնար Մելբուրն։

## Կարիերա
2013 թվականին Ռաիսը առաջնախաղ է կատարել «Այդ հաշված ժամերը» ֆիլմում, որտեղ նկարահանվել է Նատանոմ Ֆիլլիպսոմի հետ։ Ֆիլմի ռեժիսորը և սցենարիստը Զակ Խիլդիչն էր։ Ֆիլմի սկզբում և վերջում երևան են եկել «Զբոսաշրջություն դինոզավրերի հետ» հատվածը :

2016 թվականին Ռաիսը Դուգի Բոլդուինոնի, Ջոելեմ Լոկոմի, Ռաղատրոմ Ադամսոմի և Մեթթոմ Տեստրոի հետ խաղացել է «Կորուսյալները։ Ստվերների գիրքը» ֆանտաստիկ ֆիլմում։ Այնտեղ նա մարմնավորել է  Թեգանին և իր խոսքերով այդ դերը նրան շատ է դուր եկել։

Նույն տարում Ռայսը խաղացել է «Հիանալի տղաներ» կատակերգական ֆիլմում Ռասսել Քրոուի և Ռայնոմ Գոսլինգի հետ։ Ֆիլմի ռեժիսորը Շեյն Բլեկը էր։ Ֆիլմի պրեմիերան տեղի է ունեցել 2016 թվականի մայիսի 20-ին  Warner Bros Pictures-ում։ 2017 թվականին նկարահանվել է Թոմաս Պ. Կուլինինի  ստեղծագործության ադապտացիա «Ճակատագրական գայթակղությունը» ֆիլմում, որի պրեմիերան տեղի է ունեցել 2017 թվականին Կանի կինոփառատոնի ժամանակ, որտեղ Կապպոլան հանդես է եկել լավագույն ռեժիսոր անվանակարգումում։

## Ֆիլմագրություն
**Ֆիլմեր**

**Հեռուստատեսություն**

## Ծանոթագրություններ

## Արտաքին հղումներ
* 
* 

Կատեգորիա:2001 ծնունդներ
Կատեգորիա:Անձինք այբբենական կարգով
Կատեգորիա:Ավստրալիայում ծնվածներ
Կատեգորիա:Ավստրալիացի դերասանուհիներ
Կատեգորիա:Ավստրալիացի կինոդերասանուհիներ
Ամենաշատ պետական պարտք ունեցող երկրների ցանկ

Այստեղ ներկայացված է ամենաշատ պետական պարտք ունեցող երկրների ցանկը, որը հիմնականում կապված է ՀՆԱ-ի հետ։

## Ծանոթագրություններ

## Արտաքին հղումներ
* https://countryeconomy.com/national-debt

Կատեգորիա:Երկրների ցանկեր
Կատեգորիա:Ցանկեր
Ռեմո Առնոլդ

**Ռեմո Առնոլդ** ()՝ շվեյցարացի ֆուտբոլիստ, կիսապաշտպան։ Ներկայումս հանդես է գալիս շվեյցարական «Լյուցերն» ակումբոոմ։

## Ակումբային կարիերա
Առնոլդը Լյուցերնի ակադեմիա տեղափոխվեց 12 տարեկանում։ 2014 թվականից հանդես էր գալիս երկրորդ թիմում, որտեղ անցկացրել է տասնհինգ հանդիպում։ 2015/2016 մրցաշրջանից հետո հրավիրվել է գլխավոր թիմի կազմ։ 2015 թվականի սեպտեմբերի 27-ին նշել է նորամուտը Շվեյցարիայի առաջնությունում՝ Ցյուրիխի դեմ խաղով, դուրս գալով հիմնական կազմում և անցկացնելով խաղադաշտում ողջ հանդիպումը։ Իր առաջին մրցաշրջանում նա անցկացրել է յոթ հանդիպում, չառանձնանալով ոչ մի անգամ։

## Ազգային կարիերա
Առնոլդը բոլոր երիտասարդական հավաքականներում հանդիսանում էր հիմնական կազմի խաղացող։ Հավաքականի կազմում մասնակցել է Եվրոպայի առաջնությունների մի քանի ընտրական փուլերին, սակայն եզրափակիչ փուլ դուրս չի եկել ոչ մի անգամ։

## Ծանոթագրություններ

## Արտաքին հղումներ
* 
* 

Կատեգորիա:Լյուցերնի ֆուտբոլիստներ
Կատեգորիա:Շվեյցարացի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ